નવી દિલ્હીઃ ભારત અને અમેરિકાના સંબંધ સતત મજબૂત થઈ રહ્યા છે. નવી દિલ્હીમાં ટોચના સ્તર પર થયેલી 2+2 વાર્તા દરમિયાન બંને દેશો હવે સંયુક્ત યુદ્ધાભ્યાસની તૈયારીમાં લાગી ચૂક્યા છે. 16થી 29 સપ્ટેમ્બર દરમિયાન ઉત્તરાખંડના ચૌબટિયામાં ભારત અને અમેરિકાની સેનાઓ વાર્ષિક યુદ્ધાભ્યાસમાં શામેલ થશે. તમને જણાવી દઈએ કે બંને દેશ દ્વીપક્ષીય સૈન્ય અભ્યાસમાં ભાગ લઈ શકે છે. ખાસ વાત એ છે કે આ વર્ષના યુદ્ધાભ્યાસને અપગ્રેડ કરીને બટાલિયન સ્તરની ફીલ્ડ ટ્રેનિંગ એક્સર્સાઈઝ અને એક ડિવિઝન સ્તરની કમાન્ડ પોસ્ટ એક્સરસાઈઝ કરી દેવામાં આવશે.